**კონკურსი მცირე და საშუალო ბიზნესის განვითარების პროგრამაში მონაწილეობის მისაღებად**

1. **BPN Georgia-ს** **შესახებ**

ა) ვინ ვართ ჩვენ - მისია და მიზნები

მეწარმეობა იწყება მცირე მასშტაბით - ნიჭიერი და მოტივირებული ადამიანებით, რომლებიც მზად არიან იკისრონ პასუხისმგებლობა. შვეიცარიაში დაფუძნებული ფონდი Business Professionals Network (BPN) მიზანად ისახავს ხელი შეუწყოს მცირე და საშუალო ბიზნესს განვითარებაში, რათა შექმნას უკეთესი მომავალი როგორც ბიზნესებისთვის, ასევე მათი თანამშრომლებისა და ოჯახისთვის და მთლიანად საზოგადოებისთვის.

მიზნის მიღწევა ხდება პროფესიონალური და მიზანმიმართული ქოუჩინგის, ბიზნესის მართვის პრაქტიკული ტრეინინგისა და ნეთვორქინგის დახმარებით.

ჩვენი მიზანია შევქმნათ ისეთი ბიზნეს გარემო, სადაც მეწარმეებს შეუძლიათ მნიშვნელოვანი წვლილი შეიტანონ საზოგადოების კეთილდღეობაში, სადაც კორპორატიულ ღირებულებებს წამყვანი როლი ექნება.

BPN Georgia გამოირჩევა, როგორც პროგრამის მონაწილე კომპანიებთან უშუალო ურთიერთობით, ასევე მცირე და საშუალო ბიზნესის მიმართ ინდივიდუალური მიდგომითა და გრძელვადიანი სტრუქტურიზებული მხარდაჭერით. ჩვენ ვაძლევთ შესაძლებლობას კომპანიებსა და მათ თანამშრომლებს მუდმივად აიმაღლონ პროფესიონალიზმი, განავითარონ პროდუქტები და მომსახურება და დაიკავონ წამყვანი პოზიცია საქართველოს ბაზარზე.

ჩვენი საბოლოო მიზანი კი წარმატებული ქართული მცირე და საშუალო ბიზნესის ქსელის შექმნაა, სადაც მეწარმეები ერთმანეთს უზიარებენ თავიანთ ბიზნეს გამოცდილებას და ხელს უწყობენ თანამედროვე სტრუქტურების, მართვის სისტემებისა და პროცესების ჩამოყალიბებში.

ბ) BPN ფონდის საერთაშორისო გამოცდილება

BPN, როგორც არაკომერციული ორგანიზაცია, დაარსდა 1999 წელს შვეიცარიელი ბიზნესმენ იურგ ოპრეხტის მიერ.

ფონდმა საქმიანობა დაიწყო ყირგიზეთში. დღეის მდგომარეობით BPN უკვე წარმატებულად ოპერირებს შემდეგ ქვეყნებში: ყირგიზეთი, ნიკარაგუა, რუანდა, მონღოლეთი და საქართველო. დაარსებიდან დღემდე BPN-მა მხარი დაუჭირა დაახლოებით 1’500 კომპანიას, რის შედეგადაც შეიქმნა 27’000-ზე მეტი სამუშაო ადგილი.

გ) BPN Georgia

BPN–ის წარმომადგენლობა საქართველოში დაარსდა 2016 წლის მაისში. დღეის მდგომარეობით BPN–ს საქართველოში 55 პარტნიორი კომპანია ჰყავს, რომლებსაც მხარს უჭერს ბიზნესის განვითარებასა და ყოველდღიურ გამოწვევებთან გამკლავებაში მრავალფეროვანი სემინარების, ვებინარების, ვორქშოფებისა და ინდივიდუალური კონსულტაცია-ქოუჩინგების დახმარებით.

ჩვენთან თანამშრომლობის პერიოდში მცირე და საშუალო ბიზნესის განვითარების პროგრამის მონაწილეებმა მიაღწიეს დასაქმებულების რაოდენობის საშუალოდ 33% –იანი და გაყიდვების 21% –იან ზრდას.

2016 წლიდან დღემდე 1’200 – ზე მეტი ქართველი მეწარმე დაესწრო ჩვენს სემინარებსა და ვორქშოფებს. BPN Georgia ბიზნესის აკადემიის დამსწრეთა 95% -მა შეაფასა ტრენინგები, როგორც ”კარგი” და ”ძალიან კარგი”. 2020 წლის მონაწილეთა გამოკითხვის თანახმად კი გამოკითხულთა 90% -მა თქვა, რომ BPN Georgia რეკომენდაციას გაუწევს მეგობარს ან კოლეგას.

**2. მცირე და საშუალო ბიზნესების განვითარების პროგრამის შესახებ**

ა) პროგრამის აღწერილობა

პროგრამა არის სამ წლიანი: მეწარმეები პროგრამაში ჩართვის დღიდან სამი წლის განმავლობაში მიიღებენ მხარდაჭერას ბიზნესის განვითარებისა და ზრდის პროცესში.

პირველ რიგში პოტენციურ ბენეფიციარებს ფონდი იწვევს ბიზნესის განვითარებისა და ფინანსური დაგეგმარების ვორქშოპზე.

ვორქშოფის შემდეგ BPN-ის წარმომადგენლის მხარდაჭერით შეადგენთ ბიზნესის განვითარების გეგმას, რომელიც დაგეხმარებათ თქვენი კომპანიის შემდგომი მდგრადი განვითარების დაგეგმვაში და მნიშვნელოვან ეტაპებზე ფოკუსირებაში.

ჩვენთან თანამშრომლობისთვის აუცილებელი წინაპირობა და პირველი ნაბიჯი არის ბიზნესისა და ფინანსური გეგმის შემუშავება და ფონდისთვის წარდგენა.

ბიზნესის განვითარების გეგმის დროულად და ეფექტურად განსახორციელებლად BPN Georgia შემდეგ ეტაპზე გთავაზობთ ოთხ ძირითად სემინარს:

1. Business Administration (3 days)

2. Finance Management (3 days)

3. Marketing (3 days)

4. Human Resources Management (3 days)

ყველა ზემოთხსენებული სემინარი ჩატარდება შვეიცარიელი ექსპერტის მიერ.

გარდა ამისა თანამშრომლობის სრული სამი წლის განმავლობაში თქვენ ისარგებლებთ ჩვენი შვეიცარიელი და ადგილობრივი ექსპერტების უშუალო ქოუჩინგით აქტუალურ და თანამედროვე ბიზნესის მართვისა და სხვადასხვა თქვენთვის რელევანტურ საკითხებზე. პროგრამა მოიცავს თქვენს სამუშაო ადგილზე ვიზიტებსა და კონკრეტულად თქვენს კომპანიაზე მორგებულ კონსულტაციას.

დამატებით BPN Georgia-ს ფონდს შემუშავებული აქვს მრავალფეროვანი სემინარების პაკეტი, რომელიც მორგებულია ზოგად მმართველობით, და/თუ იმ მომენტისთვის წარმოქმნილ ბიზნესისთვის აქტუალურ თემებსა და გამოწვევებზე. როგორიც არის,

* Time- and Self-management
* Time Management
* Social Media Marketing
* Liquidity Planning
* Neuromarketing
* Taxation for SMEs
* Export for SMEs
* Self- and Staff motivation
* Conflict Management
* Branding/ Positioning

ჩვენ გვაქვს ასევე პრაქტიკა და შესაძლებელია, რომ საჭიროების შემთხვევაში, ჩვენი პროგრამის მონაწილეებმა მიიღონ ტექნიკური დახმარება მოწვეული შვეიცარიელი ექსპერტებისგან.

პროგრამის წარმატებულ კურსდამთავრებულებს კი საშუალება ექნებათ გახდნენ BPN Georgia-ს ქსელის ნაწილი, რათა შეინარჩუნონ კონტაქტი პროგრამის სხვა მონაწილეებთან და ხელი შეუწყონ ურთიერთთანამშრომლობასა და ბიზნეს გამოცდილების გაზიარებას.

ბ) ვისთვის არის პროგრამა განკუთვნილი?

პროგრამა ღიაა ნებისმიერი სახის მცირე და საშუალო ზომის მწარმოებელი და მომსახურების მიმწოდებელი კომპანიისთვის

გ) კონკურსში მონაწილეობის მიღების კრიტერიუმები:

* მცირე და საშუალო ბიზნესები განვითარებისა და დამატებითი სამუშაო ადგილების შექმნის პოტენციალით;
* ბაზარზე სულ მცირე 2 წლიანი მუშაობის გამოცდილება;
* სექტორი: წარმოება და/ან მომსახურების მიწოდება;
* აგრო გადამამუშავებელი კომპანიები;
* კომპანიები მკაფიოდ განსაზღვრული საკუთრებისა და გადაწყვეტილების მიღების უფლებამოსილებებით.

დ) პროგრამის დაფინანსება

მცირე და საშუალო ბიზნესის განვითარების პროგრამა 95%-ით თანადაფინანსებულია BPN ფონდის მიერ და პროგრამის ეფექტური ხარჯების მხოლოდ 5% ეკისრება პროგრამის მონაწილეს. პროგრამისთვის შერჩეული კომპანიები იხდიან მხოლოდ ბიზნეს განვითარების გეგმის ვორქშოფის (50 ლარი) და ოთხი ძირითადი სემინარის (თითოეული დაახლ. 180 ლარი) ღირებულებას.

დამატებითი სემინარებისთვის პროგრამის მონაწილეებზე მოქმედებს სემინარის ღირებულების 40%-იანი ფასდაკლება.

პროგრამის ფარგლებში ყველა ბიზნეს ქოუჩინგი და კონსულტაცია გაიცემა დამატებითი საფასურის გარეშე.

**3. აპლიკაციის მიღების ვადა და კონკურსის განრიგი:**

აპლიკაციის მიწოდების თარიღი: 15 ივლისი 2021წელი

აპლიკაციის განხილვის თარიღი: 31 ივლისი 2021წელი

გასაუბრება პოტენციურ მონაწილესთან: 5 - 31 აგვისტო 2021 წელი

პროგრამის დაწყების თარიღი: 20 სექტემბერი 2021 წელი

**დანართი 1 / Appendix 1: სააპლიკაციო ფორმა/ Application Form**

თარიღი / Date

სახელი / Name

გვარი / last name

თანამდებობა / Position

ორგანიზაციის დასახელება / Name of the organization

ორგანიზაციის იურიდიული ფორმა / Legal form of organization

საიდენტიფიკაციო კოდი / Identification Code

საკონტაქტო ინფორმაცია / Contact information:

*მისამართი / address*

*საკონტაქტო ტელეფონი / phone number*

*ელექტრონული ფოსტა / e-mail*

კომპანიის დაარსების თარიღი / Date of establishment of the company

საქმიანობა / Field of activity

თანამშრომლების რაოდენობა / Number of employees:

*მუდმივად / Constantly*

*სეზონურად / seasonal*

წლიური ბრუნვა / Annual turnover:

2018 2019 2020

მოკლედ აღწერეთ თქვენი ბიზნეს განვითარების გეგმა მომავალი 3 წლის განმავლობაში / Briefly describe your business development plan for the next 3 years

ხელმოწერა / Signature